Η 19η Μαΐου, ημέρα ιστορικής μνήμης, στέλνει ένα ηχηρό μήνυμα σε όλη την ανθρωπότητα. Είναι εθνικό χρέος μας να μην λησμονήσουμε ποτέ τη Γενοκτονία του Ποντιακού Ελληνισμού και να αποδώσουμε φόρο τιμής στους 353.000 προγόνους μας, θύματα του τουρκικού εθνικισμού του Κεμάλ , που ξεριζώθηκαν από τα σπίτια τους και θυσιάστηκαν στο όνομα του Τουρκικού Εθνικισμού.

Η Γενοκτονία των Ελλήνων του Πόντου ήταν το πρώτο από μια σειρά ιστορικών γεγονότων του προηγούμενου αιώνα που πληρώθηκαν με αίμα και σηματοδότησε την εκδίωξη των Ελλήνων από τις περιοχές του Πόντου. Τιμούμε τη μνήμη του μαρτυρικού ποντιακού Ελληνισμού που κατάφερε να  ανασυγκροτήσει  τις δυνάμεις του, να κρατήσει τις ρίζες, τις αξίες, τη γλώσσα και  τον πολιτισμό  του  και να διατηρήσει ζωντανή τη μνήμη  των αλησμόνητων  πατρίδων.

Ας τους έχουμε παράδειγμα στους δύσκολους καιρούς που ζούμε, σκεπτόμενοι την αξία των ιδανικών της θυσίας, της πίστης και την αγάπη για την Πατρίδα στην ιστορική πορεία του Ελληνικού Έθνους.

Ο Πρόεδρος της ΚΕΔΗΚ

Ηρακλής Λειβαδιώτης